Γαλλικό πρωτάθλημα ποδοσφαίρου ανδρών 2011-12

Η σεζόν 2011–12 της Λιγκ 1 ήταν η 74η έκδοσή της από τη δημιουργία της. Η Λιλ ήταν κάτοχος του τίτλου. Το πρόγραμμα του πρωταθλήματος ανακοινώθηκε στις 31 Μαρτίου 2011 και το πρόγραμμα των αγώνων στις 10 Ιουνίου. Η σεζόν ξεκίνησε στις 6 Αυγούστου 2011 και ολοκληρώθηκε στις 20 Μαΐου 2012. Η χειμερινή διακοπή του πρωταθλήματος έλαβε χώρα το χρονικό διάστημα μεταξύ 22 Δεκεμβρίου 2011 και 14 Ιανουαρίου 2012.Στις 20 Μαΐου 2012, κατά την τελευταία αγωνιστική του πρωταθλήματος, η Μονπελιέ εξασφάλισε τον πρώτο τίτλο πρωταθλητή στην ιστορία της, επικρατώντας της Οσέρ με σκορ 2–1 στο Σταντ ντε λ'Αμπέ-Ντεσάν. Η Μονπελιέ είναι η πέμπτη διαφορετική ομάδα που κατακτά τη Λιγκ 1 μετά τη σεζόν 2006–07, ενώ θα αγωνιστεί στο Τσάμπιονς Λιγκ για πρώτη φορά στην ιστορία της. Η Παρί Σεν Ζερμέν και η Λιλ ΟΣΚ θα είναι οι άλλοι εκπρόσωποι της χώρας στο Τσάμπιονς Λιγκ, ενώ οι Λυών, Μπορντό, και Μαρσέιγ θα εκπροσωπήσουν τη Γαλλία στο Γιουρόπα Λιγκ. Η Λυών δεν θα συμμετάσχει στην κορυφαία διασυλλογική διοργάνωση για πρώτη φορά έπειτα από 12 χρόνια. Οι Οσέρ, Ντιζόν, και Καέν υποβιβάστηκαν στη Λιγκ 2. Η Οσέρ θα επιστρέψει στη δεύτερη κατηγορία έπειτα από 32 συνεχόμενες χρονιές παρουσίας στη Λιγκ 1. Πριν από τη σεζόν 2011–12, ο σύλλογος δεν είχε γνωρίσει ποτέ του τον υποβιβασμό από την κορυφαία τάξει κατηγορία του γαλλικού ποδοσφαίρου. Η Ντιζόν θα επιστρέψει στη δεύτερη κατηγορία έπειτα από μόλις μία σεζόν στη Λιγκ 1, ενώ η Καέν υποβιβάστηκε στη Λιγκ 2 έπειτα από μόλις μία σεζόν στην πρώτη κατηγορία.

 Υπήρξαν συνολικά τρεις προβιβασθείσες ομάδες από τη Λιγκ 2, οι οποίες πήραν τη θέση των τριών ομάδων που υποβιβάστηκαν από τη Λιγκ 1 μετά τη σεζόν 2010–11. Ένας συνολικός αριθμός 20 ομάδων συμμετείχε στο πρωτάθλημα με τρεις εξ αυτών να γνωρίζουν τον υποβιβασμό στη δεύτερη κατηγορία, τη Λιγκ 2. Όλες οι ομάδες που συμμετείχαν στη Λιγκ 1 εκείνης της σεζόν πέρασαν από έλεγχο της DNCG προτού λάβουν άδεια συμμετοχής στο νέο πρωτάθλημα.Η Αρλ-Αβινιόν ήταν η πρώτη ομάδα που γνώρισε τον υποβιβασμό στη Λιγκ 2. Ο οριστικός υποβιβασμός της ομάδας επισημοποιήθηκε στις 17 Απριλίου 2011 μετά την ήττα της με σκορ 2–0 απέναντι στη Μονακό. Το αρνητικό αποτέλεσμα κατέστησε μαθηματικά αδύνατο για την Αρλ να φτάσει την 17η θέση του βαθμολογικού πίνακα, η οποία θα της είχε χαρίσει την παραμονή στη Λιγκ 1. Η Αρλ-Αβινιόν πραγματοποίησε την επιστροφή της στη Λιγκ 2 έπειτα από μόλιθς μία σεζόν στην κορυφαία τη τάξει κατηγορία του γαλλικού ποδοσφαίρου. Στις 15 Μαΐου, η Λανς υποβιβάστηκε από την πρώτη κατηγορία στη Λιγκ 2 έπειτα από την ισοπαλία της με σκορ 1–1 απέναντι στη Μονακό. Η Λανς επέστρεψε στη Λιγκ 2 για πρώτη φορά μετά τη σεζόν 2008–09, όταν και η ομάδα είχε τερματίσει πρώτη στη βαθμολογία, κατακτώντας και το πρωτάθλημα. Κατά την τελευταία αγωνιστική της σεζόν στη Λιγκ 1, η Μονακό γνώρισε με τη σειρά της τον υποβιβασμό στη δεύτερη κατηγορία μετά την ήττα της με σκορ 2–0 από τη Λυών. Η εμφάνιση της ομάδας στη Λιγκ 2 ήταν η πρώτη της μετά το 1976.Η Εβιάν έγινε η πρώτη ομάδα από τη Λιγκ 2 που πετύχει την άνοδό τη στη Λιγκ 1 έπειτα από τη νίκη της με σκορ 2–1 επί της Ρενς στις 20 Μαΐου 2011. Η Εβιάν πραγματοποίησε το ντεμπούτο της στην πρώτη κατηγορία και, όπως και η Αρλ-Αβινιόν την προηγούμενη σεζόν, η άνοδος της ομάδας στην πρώτη κατηγορία είναι αξιοσημείωτη λόγω του γεγονότος ότι πέτυχε τέσσερις συνεχόμενες ανόδους σε διάστημα τεσσάρων ετών. Κατά την τελευταία αγωνιστική της σεζόν στη Λιγκ 2, τόσο η Ντιζόν όσο και η Αζαξιό κατάφεραν να εξασφαλίσουν μια θέση στην επόμενη σεζόν της Λιγκ 1. Η Ντιζόν προβιβάστηκε παρά το γεγονός ότι ηττήθηκε κατά τη συγκεκριμένη αγωνιστική, ενώ όπως και η Εβιάν, πραγματοποίησε το ντεμπούτο της στην κορυφαία τη τάξει κατηγορία του γαλλικού ποδοσφαίρου. Η Αζαξιό επέστρεψε στη Λιγκ 1 έπειτα από πέντε σεζόν στη δεύτερη κατηγορία. 1Το Σταντ Βελοντρόμ αυτό τον καιρό βρίσκεται σε ανακατασκευή, ενόψει του Ευρωπαϊκού Πρωταθλήματος 2016. Η τωρινή χωρητικότητα είναι 42,000 θέσεων, αριθμός μικρότερος της κανονικής των 60,031. Η χωρητικότητα θα αυξηθεί ελαφρώς τον Δεκέμβριο του 2012, μετά την ολοκλήρωση των κατασκευών σε μία κερκίδα.2Το Στάδιο Ζοφρουά Γκισάρ βρίσκεται αυτό τον καιρό υπό ανακατασκευή, ενόψει του ενόψει του Ευρωπαϊκού Πρωταθλήματος 2016. Η τωρινή χωρητικότητα είναι 26,747 θέσεων, αριθμός μικρότερος της κανονικής των 35,616. Η χωρητικότητα θα αυξηθεί ελαφρώς τον Αύγουστο του 2012, μετά την ολοκλήρωση των κατασκευών σε μία κερκίδα. ο 4ος, ο νικητής του Λιγκ Καπ και νικητής του Κυπέλλου Γαλλίας προκρίνονται για το Γιουρόπα Λιγκ ο 5ος προκρίνεται εφόσον ο νικητής του Λιγκ Καπ έχει τερματίσει στην τέταρτη θέση του πρωταθλήματος ή παραπάνω ο 6ος προκρίνεται εφόσον τόσο ο νικητής όσο και ο φιναλίστ του Κυπέλλου Γαλλίας έχουν τερματίσει στην πέμπτη θέση του πρωταθλήματος ή παραπάνω